За клиенти на Порше Лизинг и Порше Мобилити
За периода на лизинговия договор Порше Лизинг или Порше Мобилити сключват от свое име и за Ваша сметка застраховки Каско и Гражданска отговорност. Застрахователната премия ще бъде начислена в следващата месечна фактура по начина, по който е била заплащана през предходната година. Ако желаете да промените този начин /например миналата година плащането е било еднократно, а за тази година желаете да бъде разсрочена на 4 вноски/, трябва да се свържете с нас и да ни информирате за това си желание преди да е излязла следващата месечна фактура.
Не трябва да плащате предварително застраховките, а едва след като стойността им излезе в месечната Ви фактура. Застраховките се заплащат по сметката на Порше Лизинг или Порше Мобилити, а не на застрахователя.
За клиенти, чиито автомобили не са лизингови
Застраховка Автокаско се сключва от Ваше име и за Ваша сметка директно с Порше Застраховане. Заплащате към застрахователя съгласно уговорената схема.